**Страхавы поліс** (англ.: insurance policy, фр.: police, італ.: polizza — распіска, квітанцыя) — як правіла, імянны дакумент, які пацвярджае афармленне дагавора страхавання, выданы страхавой кампаніяй (страхоўшчыкам) страхавальніку (застрахаванаму). Ён таксама змяшчае ўказанне на суб’ектаў страхавых адносін і істотныя ўмовы дагавора страхавання , напрыклад, від, аб’ект, пачатак і канец дзеяння страхавання, памер страхавой сумы, звесткі аб страхоўшчыку, страхавальніку і іншыя ўмовы. Поліс выдаецца страхавальніку пасля афармлення дагавора і аплаты страхавой прэміі. У полісе таксама павінна змяшчацца спасылка на дзейсныя правілы страхавання. Да каштоўных папер страхавы поліс не адносіцца.

Апісанне
--------

Страхавы поліс звычайна павінен утрымоўваць:

* назву дакумента;
* найменне, юрыдычны адрас і банкаўскія рэквізіты страхоўшчыка;
* поўнае найменне ці прозвішча, імя, імя па бацьку страхавальніка і яго адрас;
* указанне аб’екта страхавання;
* памер страхавой сумы;
* указанне страхавой рызыкі;
* памер страхавога ўнёску (унёскаў), тэрміны і парадак яго аплаты;
* тэрмін дзеяння дагавора страхавання, парадак змены і спынення дагавора страхавання;
* іншыя ўмовы па пагадненні бакоў, у тым ліку дадаткі да правіл страхавання, або выключэнні з іх;
* подпісы бакоў.

Поліс страхавання жыцця звычайна ўтрымоўвае ўказанне выгоданабыўцы. У шэрагу відаў страхавання (марское страхаванне, страхаванне маёмасці і іншыя) страхавы поліс можа быць аформлены на прад’яўніка, без указання выгоданабыўцы. У такіх выпадках для ажыццяўлення страхавальнікам ці выгоданабыўцам праў па такім дагаворы неабходна прад’яўленне гэтага поліса страхоўшчыку.

Па асобных відах страхавання дзейнічаюць тыпавыя формы полісаў (напрыклад, формы поліса па абавязковым страхаванні грамадзянскай адказнасці ўладальнікаў транспартных сродкаў і па абавязковым медыцынскім страхаванні).

Пры страхаванні грузаў нароўні з полісам, якія дзейнічаюць на адну партыю груза, могуць ужывацца генеральныя полісы, па якім страхуюцца розныя партыі аднатыпных грузаў. У таксаваным полісе загадзя паказваецца ацэнка кошту застрахаванай маёмасці.

Крыніцы
-------

1. 1 2 3  Страховой полис // Социальное партнёрство — Телевидение. — М. : Большая Российская энциклопедия, 2016. — С. 303. — (Большая российская энциклопедия : [в 35 т.] / гл. ред. Ю. С. Осипов; 2004—). — ISBN 978-5-85270-368-2.
2. ↑  Полис страховой // Большая советская энциклопедия : ([в 30 т.]) / гл. ред.  А. М. Прохоров. — 3-е изд.. — М. : Советская энциклопедия, 1969—1978. (руск.)
3. ↑  
*Шахов В.В.* Страховой полис // Введение в страхование. — Масква: Финансы и статистика, 1999. — С. 189. — 286 с. — ISBN 5-279-02059-1.
4. ↑  Страховой полис // Финансово-кредитный энциклопедический словарь. — М.: Финансы и статистика. Под общ. ред. А. Г. Грязновой. 2002.

Літаратура
----------

* Страхавы поліс // Беларуская энцыклапедыя: У 18 т. Т. 15: Следавікі — Трыо / Рэдкал.: Г. П. Пашкоў і інш. — Мн. : БелЭн, 2002. — Т. 15. — С. 204. — 10 000 экз. — ISBN 985-11-0035-8. — ISBN 985-11-0251-2 (т. 15).

Спасылкі
--------

* «Страхавы поліс» — публікацыі ў прэсе

|  |  |
| --- | --- |
| ⚙️   Слоўнікі і энцыклапедыі | Вялікая нарвежская · Вялікая расійская (старая версія) · Вялікая расійская (старая версія) · Britannica (онлайн) |